Toshkentning “Paxtakor” klubi Italiyadagi xalqaro musobaqada mag‘lubiyatga uchradi

Italiyaning Viarejjo shahrida bo‘lib o‘tayotgan “Karnaval kubogi” an’anaviy xalqaro musobaqasida guruh bosqichi yakuniga yetdi, deb xabar bermoqda “Stadion.uz”.

Toshkentning “Paxtakor” klubi 3-turda mag‘lubiyatga uchradi va pley-off bosqichiga chiqa olmadi. Ilhom Mo‘minjonov shogirdlari bu safar “Verona”ga yirik — 0:3 hisobida yutqazdi.
Ushbu guruhning “LIAK Nyu York” va “Napoli” jamoalari o‘rtasidagi o‘yinda italiyaliklar g‘alaba qozondi (1:0). Natijada ikki italyan jamoasi nimchorak finalga chiqdi.
“Paxtakor” esa guruhda 3-o‘rin bilan ortga qaytadigan bo‘ldi.